ቈልዓ ትሰርቕ" ትብል። ምንጪ ስእሊ, Getty መግለጺ ስእሊ, ሓደ ቆልዓ ኣብቲ ዘይሕጋዊ ምስግጋር ቆልዑ "ዓሚሩሉ" ዘሎ ሻውል ካዮለ ሓንቲ መኻን ምስ ሓንቲ ከም ሓለቓ ናይ ኣኒታ ዘኣመሰለት ሰብ ንኽትራኸብ ትግደድ። ንሳ ኸኣ ንከም ኣኒታ ዘኣመሰላ፡ ኣብ ጽርግያ ወሪደን ቈልዓ ካብ ኣደ ዝምንዝዓ ትቘጽር። ወይከኣ ኣብ ሆስፒታል ምትእስሳር ዘሎዎ ሰብ ተናዲ። "ኣፍሪካ-ኣይ" ብዘካየዶ መጽናዕቲ፡ ዓንኬላት መንዛዕቲ ቈላዑ ኣብ ዉሽጢ ዓበይቲ ሆስፒታላት ናይሮቢ፡ እሞ ኸኣ ብመንግስቲ ዝውነኑ፡ ስርሖም ከም ዘሰላስሉ ክበጽሖ ከኣለ። ብሰበ-ሰብ ሓደ ፍረድ ለፓራን ዝተባህለ ኣብ "ማማ ሉሲ-ኪባኪ" ዝበሃል ክሊኒካዊ ማሕበራዊ ሰራሕተኛ ረኸቡ። ስርሑ ነቶም ኣብ ተኣፋፊ ኵነታት ዝርከቡ ኣብቲ ሆስፒታል ዝተወልዱ ቈልዑ ክናቢ ኢዩ። እቶም ብዛዕብኡ ሓበሬታ ን"ኣፍሪካ-ኣይ" ዝሃቡ ሰባት ግን ለፓራን ኣብ ምሻጥ ቈልዑ ከም ዝዋፈር ነገሩዎም። እቲ ሓበሬታ ዜመሓላልፈሎም ሰብ ናብ ለፓራን ከይዱ "ሓንቲ ክትጠንስ ዘይከኣለት ሰብ ቈልዓ ክትሻየጥ ትዲሊ ኣላ" ክብል ሓበሮ። ለፓራን ከኣ "ሓደ ወዲ ኣሎ ... ስድርኡ ደርብዮሞ ከይዶም ክሳብ ሕጂ ዘይተመልሱ" ኢሉ መለሰሉ። "ኣፍሪካ-ኣይ"ብዝረኸብዎ ሓበሬታ መሰረት ለፓራን ፈለማዩ ኣይኰነን ከምዚ ዝገብር ዝነበረ፣ ቅድሚ ሕጂ ብተደጋጋሚ ዝወዓሎ ጕዳይ ነበረ። "እቲ ዝሓለፈ እዋን ዝሸጥኩዎ ቈልዓ ብሓቂ'ዩ ኣሰንቢዱኒ ... " ክብል ከሎ "ኣፍሪካ-ኣይ" ብሕቡእ ቀድሖ። "ከምዚ ዘይንገብር ..." ክብል ዘረባኡ ቐጸለ። "እዚ ጕዳይ ሳዕቤን ከም ዘይህልዎ ጌርና ንተሓሓዞ ..." በለ። መግለጺ ስእሊ, ሰራሕተኛ ሆስፒታል ማማ ሉሲ፡ ፍሬድ ለፓራን፡ ቆልዑ ክሰርቕ ብ 300,000 ሸልንግ ኬንያ ተሰማሚዑ ከምዚ ለፓራን ዝዛረበሉ ዘሎ ቈልዓ ኣላዪ ምስ ዝስእን ናብ ብመንግስቲ ዝካየድ እንዳ ክንክን-ቈላዑ ኢዩ ዝሰጋገር። ብድሕሪኡ መንግስቲ ብቑዕ ኣላዪ ረኺቡ ይውድቦ። እቲ ዝተረኽበ ኣላዪ ድማ ኣድላዪ ቍጽጽርን መርመራን ዝተገብረሉ ሰብ ይኸውን ማለት'ዩ። በቲ ካልእ ሸነኽ ግን፡ ከም በዓል ለፓራን ዜኣመሰሉ ሰባት ነቲ ጕዳይ ባዕላቶም ክውድእዎ እቲ ቈልዓ ኣብ እንታይ ዓይነት ኵነታት ይድርበ ከም ዘሎ ዝፈልጥ ሰብ የለን። "ኣፍሪካ-ኣይ" ንሓንቲ ሮዛ ዝስማ ሰበይቲ ብስቱር ቖጺሩ ኣብቲ ጥቓ ሆስፒታል ንለፓራን ከም እትረኽቦ ገበረ። ለፕራን ከኣ ንሮዝ ብኵነታታ ገለ-ገለ ሕቶታት ድሕሪ ምሕታት ንሳ ምርዕውቲ ምዃና፡ ክትጠንስ ከም ዘይትኽእል፡ ካብ ስድራ-ቤት ሰብኣያ ድማ ብዙሕ ጸቕጢ ከም ዘሎዋ ሓበረቶ። "ከተዕብይዮ እትኽእሊ ቈልዓ ኣይረኸብክን?" ኢሉ ይውከሳ። ንሳ ድማ "እወ፡ ቈልዓ ንምዕባይ ሓሲብናሉ፣ ግናኸ ሕልኽልኽ ዝበለ መስርሕ ኰይኑ ረኺብናዮ" ኢላ መለሰትሉ። ለፓራን ሮዛ ብዝሃበቶ መልሲ ዓጊቡ "ዋጋ ናይቲ ቈልዓ 300,000 ሽሊንግ ኢዩ" ኢሉ ሓበራ ($2,750)። ሮዛ ኸኣ በቲ ዋጋ ተሰማመዐት። "እንድሕሪ በዚ ውዕል ተሰማሚዕና ንኸይድ ኴንና እቲ ጕዳይ ካብ ሰለስተና ክሓልፍ ኣይግባእን - ኣነን ንስኽን እቲ ደላልን" ይብላ። "እዚ ናይ እምነት ጕዳይ'ዩ። ኣስጋኢ ስለ ዝዀነ ድማ ኣዝዩ የሻቕለኒ'ዩ" ኢሉ ወሰኸላ። ድሓር እቲ መሸጣ ንኽውድእዎ ክድውለላ ምዃኑ ሓቢሩዋ ይኸይድ። ምርጫ ኣዳማ ኣብ ሞንጎ ጨወይቲ ቈልዑን (ከም ኣኒታ) ብብልሽውና ዝተጠቕዑ ሓለፍትን (ከም ለፓራን) ፍልይ ዝብል ዝኣገባቡ መሸጣ ቈልዑ ኣሎ። ሓሓሊፎም፡ ኣብ ናይሮቢ - ሰፈር ድኻታት - ሕቡኣት ዘይሕጋውያን መሕረሲ ክሊኒካት ኣሎዉ። እዞም ክሊኒካት'ዚኦም ብሕቡእ ነዴታት ኣሕሪሶም ነቶም ቈላዑ ኣብ መሸጣ የውርድዎም። "ኣፍሪካ-ኣይ" ምስ ሓንቲ ጁዲት ካናይታ ዝስማ ጋዜጠኛ - ናይ "ጌቶ ራድዮ" ኣባል - ተሰማሚዑ ኣብ ካዮለ ዝበሃል ዞባ ናይሮቢ - ብድኻታት ሰባት ዜዕለቕልቕ ስፍራ - መሸጣ ቈልዑ ክከታተል ወሰነ። እቲ ንኽከታተልዎ ዝወሰኑ ክሊኒክ ብሓንቲ መሪ ኣውማ ዝስማ ሰብ'ዩ ዝካየድ። መሪ ኣውማ ከም ዝነገረቶም፡ ኣብ ዓበይቲ ሆስፒታላት ናይሮቢ ከም ነርስ ኰይና ከም ዝሰርሐት ንካናይታ፡ ነታ ዝቘጸሩዋ ጋዜጠኛ፡ ትነግራ። ኣብቲ ዉሽጢ'ቲ ክሊኒክ ብሕማም-ሕርሲ ዝተታሕዛ ክልተ ኣንስቲ ነበራ። "እዚኣ ናይ ሾሞንተን ፈረቓን ወርሒ ጥንሲ ኣሎዋ ... እንሆ ክትሓርስ ቀሪባ ኣላ" ትብል ኣውማ ሕሹኽ ኢላ። ንዉሉዳ ብ 45,000 ሺሊንግ ክትሸጦ ወሲና ኣላ ($415) ትብላ። ኣውማ ብኵነታት እታ ትጸዓር ዝነበረት ኣደ ኣይዓጠጣን። "ገንዘባ ምስ ተቐበለት ብድድ ኢላ ክትከይድ ኢያ ... ጽቡቕ ጌርና ኢና ንገልጸለን ... ድሕሪ ሕርሲ ኣይምለሳን ኢየን" ብምባል ንካናይታ ትሕብራ። እታ ኣብ ዋጋ-ዕዳጋ ዝኣተወት፡ ትጽዓር ዝነበረት ሰበይቲ ኣዳማ'ዩ ስማ። ኣዳማ ገንዘብ ዘይነበራ ዝጠፈሸት ኣደ ነበረት። እቲ ዜጥነሳ ሰብኣይ ጠሊሙዋ ከይዱ። እቲ ትሰርሓሉ ዝነበረት ቦታ - ናይ ህንጻ ቦታ - ብጥንሲ ምኽንያት ክብድ ዝበለ ኣቕሓ ከተልዕል ብዘይምኽኣላ - ካብ ስራሕ ኣባረራ። ክራይ ክትከፍል ብዘይ ምኽኣላ ድማ ዋና-ገዛ ካብ ቤታ ከም እትወጽእ ገይሩ ነቲ ማዕጾ ዓሸጎ። ኣዳማ ስለ ዝተሸገረት ንዉላዳ ክትሸጦ ወሰነት። መሪ ኣውማ፡ እታ ዋና ክሊኒክ፡ ንኣዳማ በቲ ዝሓተተቶ ዋጋ ዘይኰነስ ብርካሽ (ብ 10,000 ሺሊንግ ወይከኣ $90 ) ንቈልዓኣ ክትሸይጥ ገደደታ። "እቲ ክሊንክ ረሳሕ፡ መሕጸቢ ዘይብሉ፡ ንመዕቈር ደም ዝኸውን ንእሽቶ ሸሓን ጥራይ ዘሎዎ፡ እቲ ዓራት ከኣ ዘይጽሩይ" ክትብል ኣዳማ፡ ንኵነታት እቲ ክሊኒክ ን"ኣፍሪካ-ኣይ" ኣዕለለቶም። "ኣብ ሕማቕ ኵነታት እርከብ ስለ ዝነበርኩ፡ ካልእ ኣማራጺ ኽኣ ስለ ዘይነበረኒ ንዉሉደይ ክሸጦ ተገደድኩ" በለት። ኣዳማ ከም ዝበለቶ፡ እቲ ኣባላት "ኣፍሪካ-ኣይ" ናብቲ ክሊኒክ ዝበጻሕሉ መዓልቲ፡ መሪ ኣውማ ንሕርሲ ዘቀላጥፍ መድሃኒት፡ ከየጠንቀቐት ሂባታ፣ ኣውማ ነቲ ዉሉዳ ዝሻየጠላ ዓዳጊ ይጽበ ስለ ዝነበረ። እቲ ሕርሲ ግን ጽቡቕ ኣይከደን። እቲ ቖልዓ ናይ ጥዕና ጸገማት ስለ ዝነበሮ፡ መሪ ኣውማ ነቲ ቈልዓ ንሆስፒታል ሒዛቶ ክትከይድ ኣዘዘታ። ድሕሪ ክልተ ሰሙን፡ ኣዳማ ካብ ሆስፒታል ወጸት። ኣዳማ ንመሪ ኣውማ ናይ ጽሑፍ መልእኽቲ ለኣኸትላ ... ኣውማ ኸኣ ብኡ-ንብኡ መለሰትላ። ኣውማ ኸኣ ን "ኣፍሪካ-ኣይ" ተክስት ብምልኣኽ ... " እቲ ቈልዓ ተወሊዱ'ሎ፣ ዋግኡ ድማ 45,000 ሺሊንግ ኢዩ" ዝብል መልእኽቲ ነበረ ($415)። ምንጪ ስእሊ, TONY KARUMBA መግለጺ ስእሊ, ኣብ ከም ካዮለ ዝኣመሰሉ ሻውላት ናይሮቢ ዘይሕጋውያን ክሊነካት ይረኣዩ ኣብቲ ክሊኒክ ኣዳማን ኣውማን ተራኸባ። "እቲ ቈልዓ ጥዑይ'ዩ ... ሕጂ ክትወስዱዎ ትኽእሉ ኢኹም" ተባህለ። ኣዳማ ንዉላዳ ክትሸጦ ብኵነታታ ተገዲዳ ነበረት፡ ሕጂ ግን ሰጋእ በለት። "ኣፍሪካ-ኣይ" ድሒሮም ከም ዝተረዳእዎ፡ ኣዳማ "ንወደይ ናብ ዘይፈልጦም ሰባት፡ እሞኸኣ ብከመይ ከም ዝሕዙዎ ከይፈለጥኩ ንምሻጡ ነብሰይ ኣይገበረለይን" በለት። ኣብታ መዓልቲ'ቲኣ፡ ኣዳማ ንወዳ ናብቲ ብመንግስቲ ዝመሓደር ማዕከን ክንክን-ቈላዑ ሒዛቶ ከደት። እቲ ናይ መሸጣ ወዳ ገንዘንብ ከይተረከበቶ ተረፈት። ሕጂ ካብ ናይሮቢ ወጻኢ በይና ትነብር ኣላ። ንሳ ከም ዝበለቶ፡ ሓድሓደ እዋን ኣንጊሃ ትትንስእ'ሞ ንወዳ ትዝክር። ካልእ ጊዜ ተመሊሳ ክትድቅስ ምስ ዘይትኽእል ምድሪ ከይወግሐ በይና ዘወር ትብል፣ ሰብ እንተ ረኺባ ድማ ተዕልል። በቲ ዝወሰደቶ ዉሳኔ ግን ኣይትጠዓስን። "ዉሉደይ ንመንግስቲ ብምሃበይ ብዉሽጠይ ቀሲነ" ትብል "ብድሓን ከም ዘሎ ስለ ዝፈልጥ።" ኣብ ሆስፒታል ዝተኻየደ ዉዕል እቲ ኣብ ሆስፒታል ዝሰርሕ ሰራሕተኛ ማሕበራዊ ጕዳያት፡ ፍረድ ለፓራን፡ ደዊሉ ንኣባላት "ኣፍሪካ-ኣይ" ዝኸውን ቈልዓ ከም ዝረኸበ ይሕብሮም። "እቲ ቈልዓ ኣዲኡ ራሕሪሓቶ ዝኸደ'ዩ፣ እንተ ደሊኹምዎ እቲ ጕዳይ ክውድኣልኩም ምጹ" ይብል። እቲ ቈልዓ ሓደ ካብ'ቶም ሰለስተ ቈልዑ ንማዕከን ክንክን ክልኣኽ ዝነበሮ ምዃኑ'ዩ። ለፓራን ስርሑ ነቶም ቈልዑ ናብ መንግስቲ ከረክብ ነበረ። ለፓራን እቶም ሕጻናት ካብ ሆስፒታል ምስ ወጹ ኵነታቶም ዝከታተል ከም ዘይነበረ ፈሊጡ'ዩ ንዘርከበ ዝሸይጥ ዝነበረ። ኣዋልድ ከም ኣቕሓ መሸጣ ክርኣያ የብለንን እትብል መጽሓፍ ኮሚክ ተዘርጊሓ ናይጀርያ ኮደይን ዝብሃል ንጥረ-ነገር ዘለዎ ሽሮቦ ስዓል ኣጊዳ ኣብቲ ሆስፒታል ለፓራን ዘድልዩ ቅጥዕታት እናመልአ፡ ምስ ሰራሕተኛታት ሆስፒታል ጉቡእ ስርሑ ይሰርሕ ከም ዘሎ ኣምሲሉ የዕልል ነበረ። ሮዝ፡ እታ ምስ "ኣፍሪካ-ኣይ" ብስቱር ዝተማኸረት ሰብ ድማ ኣብ ግዳም ኣብ መኪና ዀይና ትጽበዮ ነበረት። ለፓራን ንብጾቱ ሮዝ ሰራሕተኛ መዕቈብ ዘኽታማት ኢያ ኢሉ ብምትላል ነተን ነርስ ነቶም ሕጻናት ንሮዝ ንኸረክባ ኣዘዘን። ለፓራን ሻቕሎት ከም ዝነበሮ ኣብ ገጹ ይርአ ነበረ፣ እተን ነቶም ሕጻናት ዜረክባ ነርስ ድማ ንሮዝ ከም ዘይስዕባኣ ኣረጋገጸላ። እተን ነርስ: ሰለስተ: ካብ ሆስፒታል ንመንግስቲ ዝርከቡ ቈልዑ ሒዘን ወጻ። ነቶም ቈልዑ ኣብ ማዕከን-ቈልዑ መንግስቲ ንክርከቡ ኣምሲሉ ነቲ ነገር ወድኦ። ሽዑ ሮዝ ምስ ብጾታ ካብቲ ሆስፒታል ነቒላ ኣብ ማዕከን-ቈላዑ በጽሐት። ንክልቲኦም ዘይኰነስ ሰለስቲኦም ቈልዑ፡ ከምቲ ግቡእ፡ ንመንግስቲ ኣረከበት ... እቶም ቈልዑ ንዕኦም ዝበቕዑ ኣለይቲ ብመንግስቲ ኣቢሎም ምእንቲ ንክረኽቡሎም። ንድሕሪ ቀትሩ፡ ለፓራን ንሮዝ ደወለላ፣ እቲ ገንዘብ ሒዛቶ ንኽትመጽእ ድማ ሓበራ። "ነቲ ቈልዓ" ይብላ፡ ሒዛቶ ዝኸደት መሲሉዎ፡ ''እቲ ናይ ክታበቱ ወረቐት-ምስክር ተኸታተልዮ" ይብላ። "ሓደራ ተጠንቀቒ፡ ተጠንቀቒ" ቢቢሲ ንፍረድ ለፓራን ከይዶም በቲ ዝሰርሖ ስራሕ ገጠምዎ። ንሱ ግን ቃል ንኸየውጽእ ሓንገደ። እቲ ሆስፒታል'ውን ርእይትኡ ንክክህብ ተሓቲቱ ሓንገደ። ለፓራን ድማ ጌና ኣብ ስርሑ ኣሎ። ማርያና ሙንየንዶ፡ ነታ እንኮ ዘይመንግስታዊ ትካል እተካይድ ሰብ፡ ረኺብና ብዝዕባ እታ ዘይሕጋዊ ክሊኒክ ሓራሳት እተካይድ ሰብ (መሪ ኣውማ) ሓበርናያ። ንሳ ኸኣ ንፖሊስ ሓበረቶም። ይዅን'ምበር፡ እቲ ዘይሕጋዊ ክሊኒክ ጌና ይሰርሕ ኣሎ፣ ንመሪ ኣውማ ደዊልና በቲ ብስቱር ዜካየድናዮ መጽናዕቲ ምስ ሓበርናያ መልሲ ኣይሃበትናን። ንኣኒታ፡ እታ ካብ ጽርግያ ቈላዑ እትሰርቕ ሰብ፡ በቲ ዜካየድናዮ ስቱር ምርመራ ክንሕብራ ፈተንና፣ እንተዀነ ንሳ ድማ ተሰወረት። መግለጺ ስእሊ, "ኩላትና ንደቅና ኣደታት ክንከውን ንደልይ ኢና .
